**Ministru kabineta noteikuma projekta**

### **“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir atcelt prasības lietot mutes un deguna aizsegus ārtelpās vietās, kur ir intensīva cilvēku plūsma – ielu tirdzniecības vietās, sabiedriskās ēdināšanas vietās ārtelpās, izglītības iestādēs, pasākumos, kā arī bērnu nometnēs. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar šī gada 9.februārī Ministru kabinetā izskatīto informatīvo ziņojumu *“Par Covid-19 izplatības risku novērtējumu un uz tiem balstītu lēmumu pieņemšanu par piesardzības un drošības pasākumu ieviešanu”* situācijā, kad ir **ļoti augsts Covid-19 izplatības risks**, mutes un deguna aizsegi tiek lietot visur sabiedriskās vietā, tai skaitā brīvā dabā vietās, kur ir intensīva cilvēku plūsma.  Ņemot vērā to, ka šobrīd Covid-19 14 dienu kumulatīvais gadījumu skaits ir samazinājies zem 200 uz 100 000 iedzīvotāju, ir sasniegta zemāka Covid-19 izplatības pakāpe - **augsts risks**. Ņemot vērā minēto ir iespējams pārskatīt pienākumu lietot mutes un deguna aizsegus, nosakot to lietošanu tikai iekštelpās un atcelt pienākumu lietot mutes un deguna aizsegus ārtelpās vietās, kur ir intensīva pulcēšanās.  Tādēļ ir jāveic grozījumi  *Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai”* (turpmāk – noteikumi Nr.360), atceļot lietot mutes un deguna aizsegus ārtelpās vietās, kur ir intensīva cilvēku plūsma.  Projekts paredz: atcelt prasības lietot mutes un deguna aizsegus **ārtelpās** vietās, kur ir intensīva cilvēku plūsma – ielu tirdzniecības vietās, sabiedriskās ēdināšanas vietās ārtelpās, izglītības iestādēs, pasākumos, psiholoģiskās palīdzības terapijas grupās, aģitācijās, dievkalpojumos, kā arī bērnu nometnēs.MK noteikumu Nr.360 38.192. apakšpunkts nosaka, ka sadarbspējīgu vakcinācijas, testēšanas vai pārslimošanas sertifikātu papīra formā Iedzīvotāju reģistrā reģistrēta persona vai tās likumiskais pārstāvis var pieprasīt un saņemt ārstniecības iestādē, kas veica vakcināciju vai Covid-19 testu, jebkurā citā ārstniecības iestādē vai vienotajā valsts un pašvaldības klientu apkalpošanas centrā. Bez vienotajiem valsts un pašvaldības klientu apkalpošanas centriem, kuri Latvijā ir 93, darbojas arī pašvaldību klientu apkalpošanas struktūrvienības, kas galvenokārt ir izvietotas pilsētās un sniedz tikai pašvaldību pakalpojumus. Lai nodrošinātu pilsētu iedzīvotājiem ērtākas iespējas saņemt Covid-19 sertifikātu papīra formātā, MK noteikumus nepieciešams papildināt, nosakot, ka sadarbspējīgu vakcinācijas, testēšanas vai pārslimošanas sertifikātu papīra formā Iedzīvotāju reģistrā reģistrēta persona vai tās likumiskais pārstāvis var pieprasīt un saņemt arī pašvaldības klientu apkalpošanas struktūrvienībā.  MK noteikumi Nr.360 šobrīd nosaka, ka ārstniecības iestādes vai vienotā valsts un pašvaldības klientu apkalpošanas centra pārstāvis tīmekļvietnē  www.Covid19sertifikats.lv veic sertifikāta pieprasījumu un izsniedz personai vai tās likumiskajam pārstāvim sertifikāta izdruku papīra formā. Tīmekļa vietne, kurā ārstniecības persona varēs autentificēties un pieprasīt sertifikātu iedzīvotāju reģistrā reģistrētai personai vai tās likumiskajam pārstāvim ir <https://lab.covid19sertifikats.lv>.  Tīmekļa vietne, kurā valsts un pašvaldības vienotā klientu apkalpošanas centra vai pašvaldības klientu apkalpošanas struktūrvienības darbinieks varēs autentificēties un pieprasīt personai vai tās likumiskajam pārstāvim sertifikātu ir [https://pakalpojumucentri.lv](https://pakalpojumucentri.lv/). Ņemot vērā, ka ir jāveic tehniskās izstrādes darbi, šī iespēja valsts un pašvaldību vienoto klientu apkalpošanas centru un pašvaldību klientu apkalpošanas struktūrvienību darbiniekiem tiks nodrošināta no š.g. 1.jūlija. Līdz tam minētās personas Covid-19 sertifikātu varēs pieprasīt <https://lab.covid19sertifikats.lv>. Pamatojoties uz minēto nepieciešami atbilstoši grozījumi MK noteikumu Nr.360 38.19 2. apakšpunktā un noteikumu noslēguma jautājumos. MK noteikumu Nr.360 38.12 9. apakšpunkts nosaka, ka sadarbspējīgā vakcinācijas sertifikātā norāda datums, kad saņemta katra vakcīnas deva. Tātad, sertifikātā par otro vakcīnas devu, jānorāda, gan pirmās, gan otrās devas datums. Šāda pieeja bija paredzēta *Eiropas Parlamenta un Padomes regulas par sadarbspējīgu Covid-19 vakcinācijas, testēšanas un pārslimošanas sertifikātu (ES digitālais Covid sertifikāts) izdošanas, verifikācijas un akceptēšanas satvaru nolūkā atvieglot personu brīvu pārvietošanos Covid-19 pandēmijas laikā projektā*[[1]](#footnote-2), tomēr   saskaņošanas laikā no tās atteicās un Eiropas Parlamenta pieņemtajā regulas projektā ir paredzēts, ka vakcinācijas sertifikātā norāda tikai pēdējās devas saņemšanas datumu.  Projekts paredz arī iespēju e-veselības sistēmā ievadīt datus par ārvalstīs veiktu vakcināciju. Ārvalstīs veiktas vakcinācijas pret Covid-19 fakta reģistrāciju e-veselībā veic, ja personai ir tiesības uz valsts apmaksātu Covid-19 vakcināciju Latvijā. Šobrīd datus par personām veiktiem Covid-19 vakcinācijas faktiem e-veselībā var ievadīt par Eiropas Zāļu aģentūras (EZA jeb EMA -*European Medicines Agency)* reģistrētām Covid-19 vakcīnām. Tuvākajā laikā pēc uzlabojumu veikšanas e-veselībā varēs ievadīt datus arī par PVO reģistrētām Covid-19 vakcīnām. Vairāk informācijas par PVO reģistrētām vakcīnām. Persona ar dokumentu, kas apliecina ārvalstī saņemto vakcināciju pret Covid-19 infekciju, vēršas ārstniecības iestādes vakcinācijas kabinetā un ārstniecības persona pārliecinās par uzrādītā dokumenta autentiskumu. Personai var uzrādīt:**1) Starptautisko vakcinācijas vai profilakses apliecību**, kuras formu noteikusi un pastiprinājusi PVO Starptautiskajos veselības aizsardzības noteikumos un mūsu Ministru kabineta 2007.gadā tos ir ratificējis (<https://likumi.lv/ta/lv/starptautiskie-ligumi/id/1592-starptautiskie-veselibas-aizsardzibas-noteikumi>). Šo noteikumu 36.pants attiecas uz vakcināciju un citu profilaksi ceļotājiem un paredz izsniegt vakcinācijas vai profilakses apliecību.**2) Cits dokuments** (piemēram, ārstniecības iestādes izsniegts sertifikāts vai apliecinājums), kurā ir ietverts personas vārds, uzvārds, personas identifikators, saņemtās vakcīnas nosaukums un sērijas numurs, vakcinācijas datums un saņemtās potes kārtas numurs un skaitu, kā arī dokumenta izsniegšanas datums un tā izsniedzējas iestādes/uzņēmuma nosaukums un izsniedzēja vārds, uzvārds. Citu valstu sertifikātu paraugi ir pieejami Nacionālā veselības dienesta mājas lapā. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Veselības ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotāji, ieceļotāji. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību epidemioloģiskās drošības ierobežojumu mazināšanas dēļ.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka projekts tiek virzīts steidzamības kārtībā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju.  |
| 3. | Cita informācija | Nav. |

Veselības ministrs D. Pavļuts

Vizē:

Valsts sekretāre I. Dreika

1. Eiropas Parlamentā regulas projekts pieņemts 2021.gada 9.jūnijā. Regula stāsies spēkā 2021.gada 1.jūlijā. [↑](#footnote-ref-2)